text: CAMPANYA DE PROMOCIÓ "HANDBOL AL MENJADOR ESCOLAR" | Joventut Handbol La Llagosta
  CAMPANYA DE PROMOCIÓ "HANDBOL AL MENJADOR ESCOLAR"
  Publicat per xcanalejas el dj., 11/04/2019 - 13:00
  Des de la Direcció Tècnica del club s'ha posat en marxa una nova campanya de promoció de l'handbol a nivell escolar consistent en donar a conèixer i facilitar la pràctica del nostre esport als nens i nenes dels cursos de 3r, 4t, 5è i 6è que fan ús dels menjadors escolars als centres educatius de la nostra població.
  De moment el centre pioner és l'Escola Sagrada Família encara que no es descarta poder ampliar aquesta iniciativa a altres escoles del municipi com Joan Maragall o Planes una vegada passades les vacances de Setmana Santa o a principis del proper curs escolar. Tots els dimarts dels mesos d'abril, maig i juny, els alumnes que ho desitgin i disposin del vist-i-plau de les seves famílies, poden practicar minihandbol de 12:45 a 13:45 sota les ordres de monitors del club.
  Ja estan gaudint d'aquesta experiència una veintena d'alumnes, però s'espera poder arribar fins als 30 o 35, vista l'acceptació mostrada pels nens i nenes i pel grau de satisfacció que han mostrat quan se'ls hi ha demanat el seu parer envers aquesta nova activitat.
  La idea és culminar la campanya fent una jornada de promoció, on tots aquests nens i nenes comparteixin entrenaments i partits amb els nois i noies dels nostres equips prebenjamins, benjamins i alevins i, si ho volen, puguin integrar-se en els mateixos en futures temporades.